## dachser_inteligent_logistics

Tlačová správa V Bratislave, 2. 1. 2020

**DACHSER organizuje prvý priamy charterový let z Číny do Španielska**

**Koncom mája spoločnosť DACHSER Air & Sea Logistics zabezpečila prepravu zdravotníckeho materiálu z Ázie do Španielska. Bol to prvý let z Číny do Madridu od zavedenia charterových letov počas pandémie koronavírusu.**

Spoločnosť DACHSER Air & Sea Logistics vypravila osobné lietadlo Airbus A340-600, ktoré bolo upravené na nákladnú prepravu zdravotníckeho materiálu z Ázie do Európy. Päť nákladných vozňov prepravilo tovar z Pekingu na pobočku DACHSER v Šanghaji, kde pracovníci DACHSERu vybavili všetky colné formality na vývoz.

Odtiaľ tovar odišiel na čínske letisko Hangzhou, kde už čakalo charterové lietadlo na odlet do Madridu. Kým 13 leteckých nákladných paliet sa vošlo do nákladného priestoru lietadla, zostávajúci materiál bol umiestnený na kabínové sedadlá a zaistený, pričom boli maximálne využité kapacity lietadla. Tovar dorazil do Španielska, ako mal, v plánovanom čase prepravy.

**Inovatívne prístupy a nekončiace záväzky**

„*Mať naše vlastné letecké chartery znamená, že môžeme rýchlo a pružne reagovať na meniacu sa situáciu na trhu leteckej nákladnej prepravy a pomáhať tak našim zákazníkom udržiavať ich dodávateľské reťazce*," hovorí Timo Stroh, vedúci globálnej leteckej prepravy v DACHSERi. „*Je vyložene príjemné vidieť, že naše charterové aktivity teraz prinášajú ovocie aj v Španielsku. Je to predovšetkým vďaka odhodlaniu a neúnavnému úsiliu našich kolegov, ktorí tento projekt úspešne zorganizovali*."

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk